La Casa dels Berenguer acull el "Juicio y muerte de Sócrates"
19 d’agost 2019

![](/media/ocipv3oe/77_c_juiciocicuta.jpg) 

La programació del festival Off Romà continua esta setmana amb la posada en escena de l’obra _Juicio y muerte de Sócrates_ en la Casa dels Berenguer, al carrer del Sagrari, dilluns 19 i dimarts 20 d’agost a les 22 hores. L’entrada per vore l’espectacle serà gratuïta i estarà limitada per l’aforament de la sala. Les invitacions es poden arreplegar prèviament des de les 11 fins a les 18 hores en la Casa dels Berenguer, i només es lliuraran dos per persona.

  

Amb text de José Luis Navarro i davall la direcció de Gemma López, l’espectacle grecollatí _Juicio y muerte de Sócrates_ està vertebrat en dos parts que recullen primer els moments de major tensió viscuts durant el judici al qual Anito, Méleto i Licó van sotmetre Sócrates, els quals van acusar-lo d’introduir noves divinitats a Atenes i de corrompre la joventut i pel que va ser condemnat a mort; i segon les visites que el filòsof va rebre a la presó dels seus amics més fidels Critó, Fedó i Plató i que li proposen la fugida. En esta segona part, Sócrates, interpretat per Juan Diego Guerrero, els explicarà, en un acte de coherència i responsabilitat sense precedents, les raons per les quals rebutja la proposta i preferix acceptar la sentencia i morir.

  

El repartiment el completen Mario González, en els paper d’Anito i Critó; José María Ayllón, qui dona vida a Méleto i Plató; Antonio Martínez, qui interpreta Licó i Fedó; i en els papers d’Arconte i del carceller, Miguel Pato.

​

*   [](http://www.facebook.com/sharer.php?u=https://aytosagunto.es/va/actualitat/la-casa-dels-berenguer-acull-el-juicio-y-muerte-de-socrates/ "Facebook")
*   [](http://twitter.com/share?url=https://aytosagunto.es/va/actualitat/la-casa-dels-berenguer-acull-el-juicio-y-muerte-de-socrates/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-dels-berenguer-acull-el-juicio-y-muerte-de-socrates/ "Linked In")
*   [](mailto:?body=https://aytosagunto.es/va/actualitat/la-casa-dels-berenguer-acull-el-juicio-y-muerte-de-socrates/)